Man op bodem van munisipale swembad aangetrefArgieffoto ŉ Man in sy twintigs is Saterdagmiddag op die bodem van ŉ munisipale swembad aangetref. Die voorval het by Vanderbijlpark in Gauteng se munisipale swembad plaasgevind. Annine Siddall, woordvoerder van ER24, het gesê hul paramedici het omstreeks 16:45 by die toneel opgedaag. In daardie stadium het die swembad se eie lewensredders self die man van die bodem na die oppervlak gebring. “Die lewensredders het toe al vir sowat twintig minute kardiopulmonêre resussitasie op die man toegepas,” het Siddall gesê. Volgens Siddall is die man na die Sebokeng-hospitaal gehaas vir verdere mediese behandeling.